SUBVENCIÓNS CULTURAIS
ADMINISTRACIÓN LOCAL — Municipal — Tomiño (Subvencións, 14/03/2016)

A presente convocatoria ten por finalidade apoiar e promover en réxime de concorrencia competitiva a concesión de subvencións entre as entidades culturais sen fins de lucro que reúnan os requisitos establecidos nesta convocatoria específica de subvencións, que desenvolven proxectos ou actividades culturais que en xeral contribúan ao fomento dos intereses xerais ou sectoriais dos veciños co municipio e en especial a promoción ou recuperación da cultura e tradicións locais e que se realicen durante o ano 2016 1.1.—Con cargo ás correspondentes dotacións orzamentarias, o obxecto das axudas e subvencións comprenderá os gastos das actividades enmarcadas en cada unha das seguintes áreas de actuación: 1.2.—Especificamente quedan excluídos os gastos derivados de: 1.3.—A entidade de carácter cultural solicitante deberá declarar todas as subvencións que teña obtido ou solicitado para o 2016 1.4.—A subvención concedida destinarase en exclusiva a cubrir os gastos de proxectos ou actividades concretas e individualizadas no ano 2016 e que se definen no apartado 1.1. Serán beneficiarias da subvención os organismos, institucións, asociacións, grupos e colectivos que: Poderán solicitar axudas á presente convocatoria as entidades de carácter cultural, que estean inscritas no rexistro municipal de asociacións do Concello de Tomiño, teñan personalidade xurídica propia e finalidade non lucrativa.3.1.—Encontrarse ó corrente no cumprimentos das obrigas tributarias fronte a Seguridade Social e co Concello de Tomiño.3.2.—Os solicitantes, para obter a condición de beneficiarios deberán reunir os requisitos establecidos no artigo 10 da lei 9/2007 de 13 de xuño, de subvencións de Galicia.3.3.—Estar ó día das xustificacións de subvencións concedidas no exercicio anterior ou ter solicitado unha prórroga debidamente xustificada e aprobada polo Concello. A concesión de axudas reguladas nesta orde será atendida con cargo á aplicación orzamentaria nº 334.489.00 do exercicio orzamentario do ano 2016 que conta con un orzamento total de 50.000,00 €. Os beneficiarios poderán recibir como máximo o 80% do orzamento presentado sobre os gastos subvencionables. As entidades de carácter cultural que estean interesadas en optar á concesión das subvencións reguladas na presente convocatoria deberán solicitalo mediante a presentación da seguinte documentación: A solicitude presentarase no Rexistro Xeral do Concello de Tomiño, ou en calquera das formas previstas no artigo 38.4 da lei 30/1992, de Réxime Xurídico das administracións e do Procedemento administrativo común. Non se terán en conta as solicitudes presentadas fora dos prazos fixados na convocatoria. O prazo de presentación será de 30 días naturais contados dende o día seguinte a súa publicación no Boletín Oficial da Provincia. Segundo o establecido no artigo 71 da Lei 30/1992 de 26 de novembro, se a documentación aportada fora incompleta ou non reunira os requisitos esixidos na presente convocatoria, o solicitante será requirido para que, no prazo de 10 días hábiles, contados a partir da recepción da notificación, complete a notificación ou amañe a falla, con advertencia de que se non o fixera, se lle terá por desistida a súa solicitude, e arquivarase o expediente. A Comisión Técnica de Avaliación estará formada por: Presidente: Alcaldesa do Concello de Tomiño, ou persoa en quen delegue. Vogais: Concelleira de Cultura, Concelleira de Educación, Concelleiro de Servizos Sociais, Concelleiro de Facenda, Técnico/a de Cultura ou persoa que a substitúa. Para efectuar as propostas de concesión das subvencións, a Comisión Técnica de Avaliación terá en conta os seguintes criterios: 1.—Representatividade da entidade peticionaria no Concello, atendendo ó número de actividades desenvolvidas ou proxectadas de xeito conxunto con varias entidades (Ata 20 puntos) 2.—Grao de interese xeral ou sectorial da actividade que se propoña realizar e a súa coordinación e complementariedade cos programas municipais. (Ata 20 puntos) 3.—Número de posibles beneficiarios directos ou indirectos. (Ata 20 puntos) 4.—Número de actividades propostas. (Ata 10 puntos) 5.—Carácter periódico ou permanente das actividades desenvolvidas, tendo en conta os actos puntuais que animan a participación social mediante actividades culturais. (Ata 10 puntos) 6.—Uso e fomento da lingua galega no ámbito de actuación de cada entidade. (Ata 10 puntos) 7.—Forma de financiamento: subvencións ou axudas recibidas doutros organismos, públicos ou privados. (Ata 10 puntos) 8.—No caso de facer uso de instalacións municipais, correcto mantemento das mesmas. (Ata 10 puntos) A Comisión Técnica analizará e avaliará as propostas tendo en conta os criterios de avaliación que figuran no artigo 10 das presentes bases. A Xunta de Goberno Local, a vista da proposta de resolución definitiva realizada pola Comisión Técnica, resolverá o procedemento. A resolución será motivada e conterá, ademais do solicitante ou relación de solicitantes ós que se concede a subvención, a desestimación do resto das solicitudes. En todo caso se procederá a ditar resolución de outorgamento da subvención no prazo máximo de dous meses a contar dende o remate do prazo establecido para presentar as solicitudes. A resolución que se adopte pon fin á vía administrativa e contra a mesma poderase interpor recurso potestativo de reposición ou directamente recurso ante o xulgado do contencioso administrativo. A subvención entenderase aceptada polo solicitante se dentro do prazo de 10 días seguintes á recepción da comunicación da concesión, non manifesta nada en contra. Os beneficiarios das subvencións, unha vez aceptadas estas, quedarán obrigados a destinalos fondos percibidos para o obxecto concreto para o que foron concedidas. Os beneficiarios, ademais de realizar a actividade que fundamenta a concesión da subvención nos prazos sinalados, someteranse ás actuacións de comprobación e seguimento da aplicación da subvención polo órgano instrutor e facilitará canta información lle sexa requirida. Ademais das obrigas sinaladas no artigo 11 da Lei 9/2007 de 13 de xuño, de subvencións de Galicia, os beneficiarios deberán aceptar as seguintes obrigas: 1.—Cumprir todas as normas establecidas nesta convocatoria.2.—Responder da veracidade dos datos da solicitude.3.—Empregalo distintivo do Concello de Tomiño en tódalas actividades e comunicacións que promovan ( publicacións, carteis, rótulos, etc.). 4.—O compromiso da utilización dunha linguaxe e imaxe non sexista nos materiais de publicidade que se empreguen para a difusión de calquera actividade ou evento, así como, a recomendación do emprego do idioma galego.5.—Colaborar na organización de calquera actividade que lle sexa requirida pola Concellaría de Cultura. O pagamento realizarase mediante transferencia bancaria na conta que figura no formulario 3, previa presentación dos formularios 4 e 5, xunto coa documentación que neles se require. O importe a xustificar non será inferior en ningún caso ó 125 % do importe de subvención concedida. O importe da subvención concedida aboarase unha vez aprobada definitivamente e previa xustificación dos gastos subvencionables, mediante a presentación dos formularios IV e V, acompañados das facturas e xustificantes bancarios correspondentes, podendo realizarse pagos a conta que respondan o ritmo de execución das actividades subvencionadas, aboándose por contía equivalente a xustificación presentada. Os certificados de encontrarse ao corrente das obrigas tributarias e seguridade sociais deberan estar vixentes no momento da xustificación. O prazo máximo para xustificar a subvención será o 1 de decembro de 2016. As causas de reintegro da subvención serán as que se determinan no artigo 37 da lei 9/2007 do 13 de xuño, de subvencións de Galicia. Os formularios estarán á disposición dos interesados nas dependencias do Concello de Tomiño. O QUE SE FAI PUBLICO PARA XERAL COÑOCEMENTO Tomiño, 22 DE FEBRERO DO 2016.—A Alcaldesa, Sandra González Álvarez.